"Vanad sõbrad" Islandile appi ei tule ja näiteks Britannia lubab Islandi hoopis kohtusse kaevata, sest mõnesaja tuhande briti säästud on Islandi pankades tuulde lendamas ja garanteerima oli need sunnitud Ühendkuningriik (Island garanteeris täielikult vaid kodumaised hoiused). Islandile on lubadusi andnud aga Vene riik, jutt käivat 4-miljardi-eurosest laenust (1/3 Islandi  SKT-st). See uudis on mõnda sundinud küsima, kas Island langeb Venemaa mõjusfääri, kas Arktika järele nilpsav Venemaa saab kätte veelgi paremad kaardid?